
R E F E R A T   D E  A P R O B A R E
pentru aprobarea Regulamentului privind Organizarea și Funcționarea Serviciului Public Comunitar Local de Evidență a Persoanelor Brad din subordinea
 Consiliului Local al Municipiului Brad

 
Având în vedere modificările legislative în ceea ce privește activitatea de stare civilă, precum și modificările intervenite în structura organizatorică a Serviciului Public Comunitar Local de Evidență a Persoanelor Brad din subordinea Consiliului Local al Municipiului Brad, se impune aprobarea unui nou regulament privind organizarea și funcționarea acestui serviciu.
În conformitate cu prevederile art. 9 alin. 3 din Ordonanța Guvernului nr. 84/2001 privind înființarea, organizarea și funcționarea serviciilor publice comunitare de evidență a persoanelor, cu modificările și completările ulterioare, ”Structura organizatorică, statul de funcţii, numărul de personal şi regulamentul de organizare şi funcţionare ale serviciilor publice comunitare locale, judeţene, respectiv al municipiului Bucureşti, se stabilesc prin hotărâre a consiliilor locale, judeţene, respectiv a Consiliului General al Municipiului Bucureşti şi a consiliilor locale ale sectoarelor municipiului Bucureşti, cu avizul Direcţiei generale”.
În contextul celor de mai sus și ținând cont de Avizul nr. _____ al Direcției Generale pentru Evidența Persoanelor, înregistrat la Primăria Municipiului Brad sub nr. _______, am inițiat prezentul proiect de hotărâre prin care am propus aprobarea Regulamentului privind Organizarea și Funcționarea Serviciului Public Comunitar Local de Evidență a Persoanelor Brad din subordinea Consiliului Local al Municipiului Brad și îl supun spre dezbatere și aprobare Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri, să se abroge prevederile Hotărârii Consiliului Local nr. 57/2018.
Invoc în susţinerea propunerii mele prevederile Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale art. 9 alin. (3) din Ordonanţa Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările și completările ulterioare, ale art. 3 din Metodologia din 24 noiembrie 2004 privind criteriile de dimensionare a numărului de funcții din aparatul serviciilor publice comunitare de evidență a persoanelor, constituirea patrimoniului şi managementul resurselor umane, financiare şi materiale, actualizată, precum și ale art. 129 alin. (1), alin. (2) lit. a) și lit. d), alin. (3) lit. c) și alin. (7) lit. l) din O.U.G. nr. 57/2019 privind Codul administrativ, cu modificările și completările ulterioare.  

